داعش کرکوک کندلرینی یئرله بیر ائتدی
"عراقدا داعشین ان چوخ ضرر وئردیی بؤلگه ۳ ایلدیر الینده توتدوغو کرکوکون گونئیی"
عراقین کرکوک شهرینین گونئیینده، ترور هؤرگوتو داعش، ۲۰۱۴.جو ایلدن بو یانا ۱۱۶ کندی تخریب ائتدی.
کرکوک والیسی راکان سعید،
"داعش، کرکوکده ۲۰۱۴-۲۰۱۷-جی ایللرده ۱۱۶ کندی یئرله بیر ائتدی" دئدی.
مینلرجه کندلینین هله ده کرکوک شهر مرکزینین یاخینلیغیندا اینشا ائدیلن چادیر شهرلرده یاشادیغینی بیلدیرن سعید، عراقدا داعشین ان چوخ ضرر وئردیی بؤلگهنین ۳ ایلدیر الینده توتدوغو کرکوکون گونئیی اولدوغونا دقت چکدی.
اونلارجا کندین ایشیق، سو، کانالیزاسیون، تحصیل و ساغلیق خیدمتیندن محروم اولدوغونو وورغولایان سعید،
"کندلیلر ائولرینه قاییتمیر. آلت یاپیسی تامامیله محو ائدیلن کندلرین یئنیدن یاپیلمادان وطنداشلارین قاییتماسی امکانسیز گؤرونور. یئنیدن قورما اوچون ده مطلق صورتده دؤولتین دستگینه احتیاج وار" دئیه دانیشدی.
azb_Arab azb_Arab azb_Arab pes_Arab azb_Arab azb_Arab azb_Arab azb_Arab